Betaal jou belasting, anders... | Netwerk24
Deur Elvira Wood 07 November 2019 08:36
Belastingbetalers het tot 4 Desember om opgawes elektronies in te dien. Foto: Pixabay
Met die finale spertyd om belastingopgawes in te dien wat om die draai lê, moet Suid-Afrikaners wat dit nóg nie gedoen het nie, nou vinnig spring.
Die laaste dag wat opgawes ingedien kan word as jy nie ’n voorlopige belastingbetaler is nie, is 4 Desember.
Voorlopige belastingbetalers moet dit teen 31 Januarie 2020 indien.
Marc Sevitz, stigter van TaxTim, sê “ ’n ernstige belastinginvorderingskrisis staar Suid-Afrika in die gesig met gevolge vir elke Suid-Afrikaner as dit nie verbeter nie.”
Volgens hom is die vier grootste gevolge as volg:
“As die Suid-Afrikaanse Inkomstediens (SAID) nie die geld insamel wat die land nodig het nie, mag die staat vra dat jy méér belasting moet betaal om die tekort aan te vul,” waarsku hy.
“So in plaas daarvan dat net die mense wat nie hul belasting betaal het nie gestraf word, loop almal deur.”
2. Swakker rand
Sevitz verduidelik dat hoe groter die tekort op die staat se begroting en hoe swakker die ekonomie is, hoe swakker sal die rand teenoor ander geldeenhede verhandel.
’n Swakker rand beteken dat veral verbruikersgoedere en brandstof duurder word.
3. Duurder elektrisiteit
Duurder brandstof beteken Eskom gaan meer vir diesel moet betaal.
Eskom gebruik diesel wanneer die netwerk onder druk is.
’n Groter dieselrekening kan beteken dat hy aansoek doen om elektrisiteitstariewe beduidend te verhoog.
Sevitz waarsku ook, dat gesien die benarde stand van sake by Eskom, daar ook ’n kans is dat die staat wéér ’n reddingsboei vir die kragvoorsiener gaan moet gee.
So ’n stap sal die regering ook moontlik noop om belasting te verhoog.
Die SAID is baie ernstig dat belastingbetalers hul verpligtinge moet nakom.
As ’n belastingbetaler nié ’n opgawe indien nie, kan die SAID ’n administratiewe boete van tussen R250 tot R16 000 per maand hef. Dit beteken boetes kan oor ’n jaar tussen R3 000 en R192 000 beloop.
“Jy kan ook verwag dat buiten vir die boete, die SAID ook nog gaan rente hef op die uitstaande belastingskuld,” waarsku Sevitz.
“Die SAID kan ook geld wettiglik van ’n bankrekening aftrek. Dus, in plaas daarvan om eendag wakker te word en te sien daar was ’n ‘geheimsinnige aftrekking’ op jou rekening, betaal eerder betyds jou belasting,” is sy raad.
Waar begin ek
Sevitz se raad aan belastingbetalers wat nog nooit ’n opgawe ingedien het nie, is om professionele hulp te kry.
Belastingbetalers kan ook by die SAID self gaan aanklop om hulp.
TaxTim, wat direk met die SAID se stelsel geïntegreer is, gee ook stap-vir-stap-instruksies wat gedoen moet word.
Sertifikaat van jou mediese fonds wat bydraes aandui wat nié op jou IRP5- of IT3(a)-belastingsertifikaat verskyn nie;
Bewys van bydraes tot ’n uittree-annuïteit;
Geen opgawe nodig as . . .
Die SAID herinner belastingbetalers dat hulle nie ’n opgawe hoef in te dien nie as hulle aan die volgende vereistes voldoen:
Meer oor: Suid-Afrikaanse Inkomstediens | Taxtim | Said | Eskom | Kragtariewe | Belasting
Gold 1472,38 (1283)
Palladium 1734,11 (2266)
Platinum 899,46 (1649)
Silver 17,14 (33)